CELEX: 62010CN0021
Language: da
Date: 2010-01-13 00:00:00
Title: Sag C-21/10: Anmodning om præjudiciel afgørelse indgivet af Fővárosi Bíróság (Ungarn) den 13. januar 2010 — Károly Nagy mod Mezőgazdasági és Vidékfejlesztési Hivatal

1.5.2010   
            
            
               DA
            
            
               Den Europæiske Unions Tidende
            
            
               C 113/15
            
         Anmodning om præjudiciel afgørelse indgivet af Fővárosi Bíróság (Ungarn) den 13. januar 2010 — Károly Nagy mod Mezőgazdasági és Vidékfejlesztési Hivatal
   (Sag C-21/10)
   2010/C 113/23
   Processprog: ungarsk
   
      Den forelæggende ret
   
   Fővárosi Bíróság
   
      Parter i hovedsagen
   
   
      Sagsøger: Károly Nagy
   
      Sagsøgt: Mezőgazdasági és Vidékfejlesztési Hivatal
   
      Præjudicielle spørgsmål
   
   
               1)
            
            
               Kan artikel 22 i Rådets forordning (EF) nr. 1257/1999 (1) og artikel 68 i Kommissionens forordning (EF) nr. 817/2004 fortolkes således, at kontrollen med oplysninger i databasen ENAR [Egységes Nyilvántartási és Azonosítási Rendszer (Enhedssystem til identificering og registreing)], såfremt der foreligger konkrete programmer for græsarealerne i landbrugsmiljøstøtten fastsat i førstnævnte artikel, i henhold til artikel 68 i forordning nr. 817/2004 (2), omfatter arealbetalinger, som forudsætter en betingelse om belægningsgrad?
            
         
               2)
            
            
               Kan de to ovennævnte bestemmelser ligeledes fortolkes således, at krydskontroller af den integrerede drifts- og kontrolordning ligeledes skal afsluttes i tilfælde, hvor betalingskravet er belægningsgraden, men der ikke er tale om en husdyrpræmie?
            
         
               3)
            
            
               Kan de nævnte bestemmelser fortolkes således, at den kompetente myndighed ved vurdering af arealbetalingen som led i ENAR kan eller skal kontrollere den reelle opfyldelse af betalingsbetingelserne?
            
         
               4)
            
            
               I relation til fortolkningen af de nævnte bestemmelser spørges: Hvilken kontrolforpligtelse i de nævnte fællesskabsbestemmelser medfører, at de kompetente myndigheder skal foretage krydskontrol og indsamlingskontrol? Kan kontrollen begrænses til en undersøgelse af de i ENAR indeholdte oplysninger?
            
         
               5)
            
            
               Er en national myndighed i medfør af disse bestemmelser pålagt en forpligtelse til at oplyse om betingelserne for at opnå betaling (som f.eks. om registreringen i ENAR)? I bekræftende fald hvordan og i hvilket omfang?
            
         
      (1)  Rådets forordning (EF) nr. 1257/1999 af 17.5.1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger (EFT L 160, s. 80).
   
      (2)  Kommissionens forordning (EF) nr. 817/2004 af 29.4.2004 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) (EUT L 153, s. 30).